”ህወሃት የትግራይ ህዝብ እሴቶችን ጥሶ በሀገር ላይ ክህደት የፈጸመ ቡድን በመሆኑ መንግስት እየወሰደ ያለው ርምጃ ተገቢ ነው ” በአዲስ አበባ የሚኖሩ የትግራይ ተወላጆች
ባሕር ዳር፡ ጥቅምት 29/2013 ዓ.ም (አብመድ) በአዲስ አበባ የሚኖሩ የትግራይ ተወላጆች እየተወሰደ ያለው እርምጃ የክልሉን ህዝብ ደኅንነት በማይጎዳ መንገድ እንዲሆንም ጠይቀዋል፡፡ብልጽግና ፓርቲ በወቅታዊ ጉዳዮች ዙሪያ በአዲስ አበባ ከሚኖሩ የትግራይ ተወላጆች ጋር ውይይት አካሂዷል፡፡ህወሃት የትግራይን ህዝብ ከሚወዳት ኢትዮጵያና ኢትየጵያዊያን ወገኖቹ ለመነጠል ሲሰራ የኖረ ድርጅት ነው ያሉት ተወላጆቹ መንግስት የጀመረውን ህግ የማስከበር ርምጃ መቀጠል አለበት ብለዋል፡፡ ህወሃት ሲፈጽም የኖራቸው ዘግናኝ ድርጊቶችም ከትግራይ ህዝብ እሴት ያፈነገጡ መሆናቸውን ጠቅሰዋል፡፡